רחמים אליהו חזן

הרב רחמים אליהו חזן (?-1840) היה רב, פוסק ודרשן באזמיר. מחבר ספר ארח משפט. נולד לריינה (רושא חווה) פאלאג'י ולרב יוסף רפאל חזן, מחבר ספר חקרי לב באזמיר, בנם הבכור ונצר לשושלת רבנים מפוארת, דור אחרי דור. נישא לשרה (בוליסה שרותה) בת שלמה הלוי. היה דודו של הרב חיים פאלאג'י שמזכירו רבות בספריו. את עיקר תורתו קיבל מאביו ולמד אצל הרב נסים חיים שלום מרגונאטו (מחבר ספר עושה שלום) ואצל הרב יצחק מאיו שהיה הרב הכולל. מגיל צעיר היה פוסק נחשב בעיר והגיעו אליו כדי לדעת "מה יעשה בין איש לאמתו דברי ריבות לאלפים", עד כי אפילו אביו, היר"ח, הפנה אליו תשובות הלכתיות שנשאל. הרב נסים אברהם אשכנזי קורא לו " עמיתי בתורה, רב נהוראי ורבי המובהק". עת נישא, דרש הרב יעקב פאלאג'י, אבי החבי"ף לכבודו. שלח תשובות לרבי בכור יצחק נאבארו, רבי ישראל משקלוב, רבי יהודה סיד (מחבר ספרים נר מצווה, אות אמת), רבי מצליח הלוי, רבי חיים פאלאג'י ועוד. הרב חזן פעל להוצאת ספרי אביו היר"ח, כאשר צווה אותו, גם כאשר אביו עלה לארץ ישראל והשתקע בירושלים. כמו כן את ספר "ברך משה" לרבי משה בן אדרת. פעל ותיקן תקנות שונות באזמיר, והן מובאות בספרי חכמי דורו. הרב עסק במסחר לפרנסתו אצל גוי, וכל עת שהתפנה מעיסוקו זה הקדיש ללימוד התורה, וכמעט בכל הלילה. בנוסף, בכספו שנותר לו מעבודה זו החזיק תלמידי חכמים. בסוף ימיו פרש מעיסוקו, והתקבל לרב מו"ץ. החבי"ף בצוואתו לבניו, מספר על מידותיו: והרב המופלא צרור המור דודי לי תנא דבי אליהו ז"ל בעל ספר ארח משפט וכו' היה מרגלא בפומיה לומר לכל מי שחטא כנגדו ובא לבקש ממנו מחילה שהיה אומר אני מוחל לך על מה שחטאת נגדי ועל מה שעתיד אתה לחטוא עמי... — צוואה מחיים יז ומסיים: ”אשריו ואשרי חלקו שכל ימיו נתן על התורה וזיע"א, ממנו ניקח מוסר השכל לעבוד את ה' שלא לאבד אפילו רגע אחד כשהוא פנוי מלהיות עוסק בתורה” נפטר בכ"ט בשבט ה'ת"ר באזמיר, שם נקבר. ידוע לנו על בנו, דניאל, על בתו מלכונה סולטאנה, שנישאה לרבי יצחק קורי, על בתו אסתרולה, שנישאה למשה ארדיט ועל בת שנישאה ליעקב שוחמי. ארח מישור (ירושלים תשנ"ח) - שארית חידושיו של המחבר, ובניהם פירושים על: התנ"ך, המשנה - מסכת תרומות, על סדר הש"ס - ברכות, פסחים, סוכה, יבמות, כתובות, נזיר, סוטה, קידושין, בבא קמא, בבא מציעא, חולין, ערכין. על שולחן ערוך: אורח חיים, חשן משפט וכן שאלות ותשובות בד' חלקי שו"ע, וקצת דרושים. ארח משפט (שאלוניקי תרי"ח) - פירוש רחב ועמוק על טור, בית יוסף ושולחן ערוך בסדר חושן משפט. אבן המקח - פירוש על ספר המקח לרב האי גאון, לא נדפס. זיכרון אליהו אספת דינים, לא נדפס. ספר דרושים, לא נדפס. תשובות ודברי תורה רבים שלו נדפסו בספרי אביו ובספרי אחיינו, רבי חיים פאלאג'י. מקבציאל, כרך כג, עמוד כ"א תולדות המחבר, בתוך ארח מישור, הוצאת אהבת שלום, ירושלים ה'תשנ"ח. ד"ר מנשה רפאל ליהמן, הקדמה לספר עמודי הארזים, כרך א, ירושלים: אהבת שלום, תשמ"ג חכם רחמים אליהו חזן, באתר "החכם היומי" ארח משפט, באתר היברובוקס ארח מישור, באתר אוצר החכמה שמו המקורי היה אליהו, וכן חותם בדרוש משמו שנמצא בספר מערכי לב, והשם רחמים נוסף ככה"נ מפני מחלה. עמודי הארזים, תולדות המחבר ארח מישור, עמוד קנז מליצה וכפל לשון על דרך הפסוק "בין איש לעמיתו" ארח משפט, הקדמת החבי"ף חקרי לב, מהדורה בתרא, חלק אבן העזר סימנים כ"ח, כ"ט נאה להודות על תהלים מזמור קכ"ח ארח מישור סימן כ' חקרי לב חו"מ חלב ב' סימן פ"ט ארח מישור סימן מ"א הקדמה למערכי לב חלק ב' כף החיים סימן ל"ו אות מ"ה, צואה מחיים עמוד מ"ו, החיים יודוך מזמור ל"א פסוק כ"ג, תנופה חיים פרשת ראה אות כ"ה, זכירה לחיים ח"ב דף קכ"ב כך מעיד על עצמו בספר ארח מישור סימן י' חקקי לב סוף סימן יא למשל בספר חקקי לב חלק ב' סימן י"ג